Öeldakse, et enne ei tasu raamatu kirjutamist ette võtta, kui enam kuidagi muud moodi ei saa.  Minul saabus see hetk poolteist aastat hiljem, 2010. aasta kevadel, kui mu hea sõbranna Kirsti küsis, miks ma "Minu Omaani" raamatut ei kirjuta? Kuuldes alles siis esimest korda "Minu…"-sarjast, võtsingi kirjastusega kõheldes ühendust ja pakkusin oma maa välja. Pärast proovitööd tuli kohe ka leping. Kui seejärel poes sarja varem ilmunud teoseid sirvisin, tuli korraks hirmgipeale; kõik need tegelaskujud, dialoogid, ja nii palju lehekülgi!